Rotlhe re tsetswe re tlhoka e bile re eletsa go newa seriti le kgololesego. Kofi Annan, e bong mokwaledikakaretso wa lekgotla la Ditšhaba Tse di Kopaneng, o ne a bua maikutlo a batho ba bantsi ba nang le one fa a ne a botsa jaana: “Ke mang yo o ka ganetsang gore rotlhe re batla go tshela re sa boife, re sa tlhokofadiwe e bile re sa tlhaolwe? . . . A o kile wa utlwa lentswe le le gololesegileng le kopa gore go fedisiwe kgololesego? O kile wa utlwa kae lekgoba le re le rata bokgoba?” 7 Mafoko a ga Paulo a bontsha gore Bakeresete ba ba tloditsweng ka moya o o boitshepo ba tshwanetse go swa pele ga ba amogela tuelo ya bone ya kwa legodimong. Fa ba swa mebele ya bone ya selefatshe e boela mo leroleng. (Genesise 3:19) Ka nako e Modimo a e beileng, ba tsosiwa ka mmele wa mofuta o o tshwanelang botshelo jwa kwa legodimong. (1 Johane 3:2) Gape Modimo o ba abela bosasweng. Seo ga se selo se ba tsalwang ba na le sone, jaaka e kete ba ne ba budulelwa se go tweng ke moya o o sa sweng. Paulo a re: “Se se swang seno se tshwanetse go apara bosasweng.” Bosasweng ke mpho e Modimo a ba abelang yone, ke mpho e batho ba ba tsosiwang ka tsogo ya ntlha ba e ‘aparang.’—1 Bakorintha 15:50, 53; Genesise 2:7; 2 Bakorintha 5:1, 2, 8.